lv lv lv fr sv lv eo lv ru lv lt et en en ja de de de lv de lv lv lv lv lv lv lv lv lv lv lv lv lv lv lv lv lv lv lv lv de lv de lv de lv de lv de lv de en en en fi vi tr eo en en lv lv lv eo fr lv lv lv lv lv es es lv lv lv lt lv eo lv lv lv sv lv lv en en en lv lv cs de en lv et en lv en en lv de et en en et en en fr en en id en en lv en en it lt lv eo lv lv lv fr lv lv lv lv lv es es lv en es lv lv it en lt en en lv sv lv eo en lv en et ru lt lv lv
Crafter's džinu panākumi iedvesmo zaļā domāšanas veida eksportam - Liviko
Crafter’s džinu panākumi “Liviko” ieceļ jaunā līmenī – papildus dzērieniem tagad tiek eksportēts arī zaļais domāšanas veids, lai iedvesmotu cilvēkus saprātīgāk izmantot resursus.
Ceļojums uz videi draudzīgāku produktu ražošanu sākās ar “Liviko” inovatīvās ražošanas tehnoloģijas ieviešanu. Tā ir jauna tehnoloģija, kura paredz destilācijā apstrādāto produktu atkārtotu izmantošanu.
Džina galveno sastāvdaļu – kadiķogas – jaunu produktu izstrādē “Liviko” kā izejvielu atkārtoti izmanto pat trīs reizes. Vispirms no rūpīgi atlasītām kadiķogām top starptautiski godalgotie Crafter’s džini. Pēc tam dzēriena meistari no atlikušā destilācijas ekstrakta pagatavo vēl vienu dzērienu – vai nu Re-crafted Crafter’s Junibeer bezalkoholisko putojošo krafta dzērienu vai kadiķogu alu (3,2% tilp.). Destilācijas gaitā pāri palikušās kadiķogas tiek izmantotas Crafter’s Juniper siera gatavošanai.
Destilēšanas meistare Hanna Kaura (Hanna Kaur) skaidro: “Esam atraduši iespēju atkārtoti izmantot lielāko daļu Crafter’s džinu augu izcelsmes izejvielu. Agrāk tie būtu bijuši ražošanas atlikumi un tiktu izmesti, toties tagad no tiem top godalgoti dzērieni!”
Crafter’s džinu eksporta panākumi – ierosme pievērsties zaļajam domāšanas veidam
“Pateicoties mūsu klasisko Crafter’s London Dry un krāsu mainošo džinu Crafter’s Aromatic Flower eksporta panākumiem, mēs iegādājāmies jaudīgākus destilācijas katlus. Pēc pirmās destilācijas ar jauno iekārtu nogaršoju pārpalikušās ogas un kadiķogas atklāju pavisam no citas puses! Laboratorijas rezultāti apliecina, ka destilētajām kadiķogām piemīt nemainīgi augsta kvalitāte. Tā arī radās ideja vērtīgās kadiķogas izmantot kā izejvielu jaunam dzērienam,” piebilst Hanna.
Kadiķogas džina darīšanai tikušas destilētas gadsimtiem ilgi, bet 2019. gadā destilēšanas meistare Hanna Kaura atklāja inovatīvu veidu, kā šīs gardās ogas un atlikušo ekstraktu pēc destilācijas izmantot atkārtoti.Destilēšanas meistare piebilst, ka liela nozīme šajā atklājumā bijusi “Liviko” kā ražotāja unikalitātei.
“Mums ir ilga džina destilācijas un gāzēto dzērienu gatavošanas pieredze – mūsu daudzpusīgais profils un drosme produktu attīstībā izrādījās svarīga priekšrocība, veidojot pilnīgi jaunu dzērienu kategoriju, piemēram, junibeer,” piebilst Hanna. Tā kā līdz šim pasaulē nebija dzēriena ar līdzīgu garšas profilu vai pagatavošanas metodi, “Liviko” ar savu jauno ražošanas risinājumu ielika pamatus pilnīgi jaunai dzērienu kategorijai – junibeer.
Tikai dažus mēnešus pēc tam, kad tika pagatavotas pirmās Re-crafted Crafter’s Junibeer limonādes, tās uzreiz iekļuva globālā inovāciju konkursa finālā.
“Vērtīgo ražošanas atlikumu izmantošana mums ir bijis aizraujošs un garšām bagāts ceļojums. Ar lepnumu varu teikt, ka bez mūsu dzērieniem “Liviko” tagad eksportē arī ilgtspējīgas ražošanas pieeju. Vēlos, lai vēstījums par mūsu inovatīvo metodi kadiķogu otrreizējai izmantošanai iet plašumā,” saka Hanna, kura ar Crafter’s stāstu atklāti un dedzīgi iepazīstinājusi starptautiskās konferencēs, gadatirgos un konkursos.
Pēc Crafter’s dizaina pudeles atjaunošanas tā kļūst videi draudzīgāka
Crafter’s godalgotā dizaina pudele 2021. gada beigās tika atjaunota. “Gribējām džina pudeles dizainu padarīt personiskāku, un tāpēc pudeles “pleciem” piešķirta iznesīgāka āriene, bet apakšā iespiests zīmola Crafter’s nosaukums. Pateicoties atjaunotajam dizainam, ir arī rasta iespēja samazināt pudelei izmantojamā stikla daudzumu pat par trešdaļu,” kā piemēru min Hanna.
Pirms nepilna gada “Liviko” Crafter’s džina pudeļu ražošanu pārcēla uz Jervakandi stikla rūpnīcu, kas atrodas tikai 85 km attālumā no “Liviko”. Teju pusi no pudeles ražošanā izmantotām izejvielām veido pārstrādāts stikls. Pateicoties tam, ka pudeles tiek ražotas Igaunijā un tiek izmantots pārstrādāts stikls, stikla patēriņš ir samazinājies par trešdaļu un būtiski sarucis ekoloģiskās pēdas nospiedums. “Vienlaikus mums tīk arī tas, ka atbalstām vietējo stikla nozari, kurai šeit ir senas tradīcijas,” norāda Hanna. Jervakandi stikla rūpnīcā tiek ražotas arī dzērienu Re-crafted Crafter’s pudeles. Pusi no šo pudeļu izejvielas arī veido otrreiz pārstrādāts stikls.
Katrs solis ir svarīgs ekoloģiskās pēdas samazināšanai
Hanna piebilst: “Mūsu darbinieki gan darba, gan atpūtas braucienos var izmantot Crafter’s veloparka velosipēdus, lai baudītu kustību prieku un atbalstītu videi draudzīgāku pārvietošanos. Ieraugot jaunās iespējas un ieviešot tās dzīvē, ar katru nākamo soli pamanām arī nākamās iespējas rīkoties videi draudzīgāk. Tādā veidā mēs pastāvīgi meklējam veidus, kā savu darbību pārorientēt tā, lai ietaupītu resursus un saudzētu dabu.”
Hanna min vēl vienu piemēru, kā “Liviko” maksimāli izmanto vērtīgās izejvielas: “Pielietojam pasaulē reti sastopamo destilāciju uz augu bāzes, proti, katras augu sugas dažādas daļas destilējam atsevišķi. Ar šādu destilācijas veidu no augiem izdodas iegūt vairāk vēlamo garšu nianšu. Tas nodrošina augstāku destilācijas ražīgumu un augstāku destilāta kvalitāti, bet mazāku enerģijas patēriņu procesā.”
Destilācijai esam izvēlējušies vācu ražotāja “Müller” destilācijas katlus, kuru konstrukcija ir piemērota uz augu bāzes balstītas destilācijas vajadzībām un, pateicoties lēnajai destilācijai, ļauj no augiem iegūt vairāk vēlamo garšu savienojumu. “Gudri risinājumi mūs uzrunā. Pateicoties destilācijas katla atlikušā siltuma izmantošanai un apļveida mazgāšanai, nav vajadzības atsevišķi sildīt ūdeni, lai ierīci iztīrītu – nepieciešamais karstais ūdens veidojas no atlikušā siltuma,” Hanna stāsta, kā tehnoloģija palīdz samazināt ekoloģisko pēdu.
Hanna uzsver: “Mēs kā dzērienu ražotājs savu dzērienu kvalitātē nekādas atkāpes nepieļaujam. To varam nodrošināt, pateicoties “Liviko” profesionālajai komandai un augsto tehnoloģiju laboratorijai, kas rūpīgi kontrolē izejvielas, ražošanas procesu un gatavo produkciju. Mīlestība pret dabu un apkārtējo vidi palīdz mums katru dienu izdarīt videi draudzīgas izvēles, un es no sirds par to iestājos.”
Crafter’s Wild Forest – ceļojums ziemeļnieciski pirmatnīgā garšu pasaulē
Galerija: Vana Tallinn galā pasākumā uz “Estonia” skatuves skanēja operas hīti un valdīja izsmalcināts šarms
Crafter’s London Dry džins saņēmis augstāko Masters novērtējumu
Crafter’s Wild Forest – ziemeļnieciska pirmatnība
Igaunijas Nacionālā simfoniskā orķestra labdarības koncertā Ukrainas atbalstam tika saziedoti vairāk nekā 73 tūkstoši eiro
Crafter’s džinu panākumi iedvesmo zaļā domāšanas veida eksportam
+372 667 8000, +372 667 8002
Darbs un karjera “Liviko”
“Liviko” laba biznesa prakse
© AS Liviko. Visas tiesības aizsargātas. Uzmanību! Tas ir alkohols. Alkohols var kaitēt jūsu veselībai.
Darbs un karjera “Liviko”
“Liviko” laba biznesa prakse
Eesti English Pycckий Latviešu Lietuvos
You must be of legal drinking age to enter this site
Kinnitan, et olen täisealine
ПoдTBepждaю, чTo яBляюcb coBepшeHHoлeTHиM(eй).
Patvirtinu, kad man yra 20 metų.
Apstiprinu, ka esmu pilngadīga persona
I agree Nõustun CorлaceH Sutinku Piekrītu